Gabriël - Wikipedia
In die Abrahamitiese godsdienste Judaïsme, Christendom en Islam is Gabriël (Hebreeus: גַּבְרִיאֵל, Gawri'el, "God is my krag"; Grieks: Γαβριήλ, Gabriel; Kopties: Ⲅⲁⲃⲣⲓⲏⲗ; Aramees: ܓܒܪܝܝܠ; Arabies: جبريل, Djibril of جبرائيل, Djibrail) ’n engel wat boodskappe van God aan sekere mense oorgedra het.
’n Ikoon van Gabriël, Bisantynse Ryk, omstreeks 1387–1395 (Tretjakof-galery, Moskou).
Aartsengel, Engel van openbaring
29 September, saam met die engele Migael en Rafael (Rooms-Katolieke Kerk, ná 1969)
24 Maart (Westelike Ritus Ortodoksie en Algemene Romeinse kalender voor 1969)
26 Maart, 13 Julie (Oostelike Ortodokse Kerk)
13 Paoni, 22 Koiak en 26 Paoni (Kopties-Ortodokse Kerk)
Aartsengel; geklee in blou of wit kledingstukke; 'n lelie draend, 'n trompet, 'n skitterende lantern, 'n tak uit die Paradys, 'n boekrol, en 'n septer.
Telekommunikasiewerkers, radio-uitsaaiers, boodskappers, poswerkers, geestelikes, diplomate, seëlversamelaars, Portugal, Santander, Cebu, ambassadeurs
1 In die Bybel
2 In die Koran
Hy word in die Ou en Nuwe Testament van die Bybel genoem. In eersgenoemde verskyn hy aan die profeet Daniël. In die Evangelie volgens Lukas verskyn hy aan Sagaria en Maria om die geboorte van onderskeidelik Johannes die Doper en Jesus aan te kondig. In Daniël word na hom verwys as "iemand wat soos ’n man lyk", terwyl hy in Lukas "’n engel van die Here" genoem word. Hy word nie in die Bybel ’n aartsengel genoem nie, maar wel in bronne uit die intertestamentiese tydperk, soos die boek Henog.
In Rooms-Katolieke, Oosters-Ortodokse en Anglikaanse kerke word Migael, Rafael en Gabriël ook heiliges genoem.
’n Middeleeuse Islamitiese uitbeelding uit die Arabiese manuskrip Die Wondere van die Skepping en die Snaaksighede van die Bestaan, 14de eeu.
In die Islam word Gabriël (Djibril of Djibrail) beskou as ’n aartsengel wat Allah as boodskapper na verskeie profete gestuur het, onder andere Adam en Mohammed. Moslems glo God het die Koran deur Gabriël aan Mohammed geopenbaar, waarvan die 69ste soera, Die Gestolde Bloed, die eerste was. Die nag toe dit gebeur het, staan bekend as Laylat al-Qadr, maar die presiese datum is onbekend en word nie eens in die Koran genoem nie.
Gabriël word verskeie kere in die Koran genoem In soera 2:98 word hy en Migael (Migiel) engele en boodskappers van Allah genoem. Nes in die Christendom het Gabriël die geboorte van Johannes die Doper en Jesus geopenbaar. Hy was ook een van drie engele wat die geboorte van Isak aan Abraham bekendgemaak het.
↑ (en) Zimmerman, Julie. "Friar Jack's Catechism Quiz: Test Your Knowledge on Angels". AmericanCatholic.org. Geargiveer vanaf die oorspronklike op 21 Mei 2012. Besoek op 16 Februarie 2012.
↑ 2,0 2,1 2,2 2,3 2,4 (en) OrthodoxWiki. "Archangel Gabriel" (Internet). OrthodoxWiki. Besoek op 15 November 2013.
↑ 3,0 3,1 3,2 (en) Ronner, John (Maart 1993). Know Your Angels: The Angel Almanac With Biographies of 100 Prominent Angels in Legend & Folklore-And Much More!. Murfreesboro, TN: Mamre Press. pp. 70–72, 73. ISBN 978-0-932945-40-2. LCCN 93020336. OCLC 27726648. Besoek op 15 November 2013.
↑ (en) Catholic Online. "St. Gabriel, the Archangel". Catholic.org. Besoek op 15 November 2013.
↑ 5,0 5,1 5,2 5,3 5,4 5,5 5,6 (en) Guiley, Rosemary (2004). Encyclopedia of Angels (2de uitg.). New York, NY: Facts on File, Inc. p. 140. ISBN 978-0-8160-5023-9. OCLC 718132289. Besoek op 15 November 2013.
↑ Dan. 8:15-26, 9:21-27
↑ Luk. 1:11-38
↑ Zimmerman, Julie. "Friar Jack's Catechism Quiz: Test Your Knowledge on Angels". AmericanCatholic.org. Besoek op 16 Februarie 2012.
↑ Ali, Maulana Muhammad; Gallegos, Christopher (1936). The Religion of Islam. Lahore: eBookIt.com. p. 69. ISBN 978-1-934271-18-6.
↑ Byvoorbeeld in Soera 2:97 en 66:4
(en) "Gabriel". Encyclopædia Britannica. Besoek op 16 Oktober 2019.
(en) Archangel Correspondence. Archangel Gabriel, Angelic & Planetary Symbols. URL besoek op 15 November 2013.
(en) Catholic Encyclopedia. St. Gabriel the Archangel. URL besoek op 15 November 2013.
(en) "Gabriel". Jewish Encyclopedia. Besoek op 16 Oktober 2019.
Wikimedia Commons het meer media in die kategorie Gabriël.
Ontsluit van "https://af.wikipedia.org/w/index.php?title=Gabriël&oldid=2055842"
Last edited on 16 Oktober 2019, at 21:00